F1 karogi - Vikipēdija

# F1 karogi

### Vikipēdijas raksts

F1 karogi ir karogi, kurus izmanto, lai brīdinātu braucējus par dažādām situācijām sacīkstes gaitā. Daži no tiem ir tādi paši, kā citām sacīkšu sērijām, bet daži ir unikāli.

## [izmainīt šo sadaļu] Karogi un to nozīmes

Dzeltenais karogs.

### [izmainīt šo sadaļu] Dzeltenais karogs

Viens dzeltenais karogs brīdina pilotu par briesmām priekšā, piemēram, par atlūzām pēc avārijas. Pilotiem ir jābrauc lēnāk, kad viņi brauc garām bīstamajai vietai, kā arī apdzīšana šajā trases posmā ir aizliegta. Divi dzeltenie karogi (kuri tiek vicināti no viena tiesnešu posteņa) nozīmē, ka pilotiem ir jāsabremzējas, jābrauc ļoti lēni, un jābūt gataviem jebkurā brīdī apstāties. Arī tad apdzīšana ir aizliegta.

Zaļais karogs.

### [izmainīt šo sadaļu] Zaļais karogs

Zaļais karogs nozīmē, ka iepriekšējās briesmas ir beigušās, un piloti var atsākt apdzīšanu un braukt ar pilnu ātrumu. Tas arī tiek izmantots, ja sesija tikko tika pārtraukta un tagad tā tiek atsākta. Zaļš karogs boksu celiņa sākumā nozīmē, ka boksu celiņš ir atvērts un tajā drīkst iebraukt.

Sarkanais karogs.

### [izmainīt šo sadaļu] Sarkanais karogs

Sarkanais karogs nozīmē, ka sesija ir pāragri apstādināta sakarā ar braukšanai nepiemērotiem apstākļiem, piemēram, pēc ļoti smagas avārijas vai sliktas redzamības apstākļos. Sacīkstē tas tiek reti izmantots, jo tajā ir pieejama arī drošības mašīna. Ja tas tiek vicināts sacīkstes sākumā, tad tā vai nu tiks sākta no sākuma, ja tas notika pirmajā aplī, vai arī turpināta no vietas, kur tā tika beigta, ja tas notiek vēlāk. Ja tiek nobraukta liela daļa sacīkstes, tad tā var arī netikt atsākta. Ja tas notiek kad vēl nav nobraukta puse sacīkstes, tad tiek piešķirtas puses no punktiem. Ja tā tiek nobraukta, tiek piešķirti pilni punkti. Ņemot vērā to, ka incidents, kas lika pāragri pabeigt sacīksti bieži vien ietekmē rezultātus, par oficiālajiem rezultātiem tiek ņemti tie, kuri bija divus apļus pirms sacīkstes beigām ar sarkano karogu.

Zilais karogs.

### [izmainīt šo sadaļu] Zilais karogs

Zilajam karogam var būt vairākas nozīmes. Jebkurā laikā, zils karogs (vai zila luksofora gaisma, kā tas tagad ir biežāk) vicināts pie boksu izejas nozīmē, ka trasē boksu izejai tuvojas kāds cits pilots, un boksu izejā stāvošajam pilotam ir viņš jāpalaiž. Treniņbraucienu laikā zils karogs nozīmē, ka pilotu tūlīt apdzīs kāds ātrāks pilots, un viņš ir jāpalaiž. Sacīkstes laikā zils karogs nozīmē, ka pilotu tūlīt apdzīs par apli, un pilots, kurš ir priekšā (pēc apļu skaita) ir jāpalaiž. Ja pilots ignorē trīs zilos karogus pēc kārtas, tad viņam draud sods.

Baltais karogs.

### [izmainīt šo sadaļu] Baltais karogs

Baltais karogs nozīmē, ka trasē atrodas lēns transportlīdzeklis (piemēram, ātrās palīdzības mašīna), un pilotiem ir jāuzmanās. Dažreiz tas tiek izmantots, lai brīdinātu kādu lēni braucošu konkurentu. Agrāk baltais karogs tika izmantots, lai pilotus brīdinātu par pēdējo apli, līdzīgi, kā vieglatlētikas garo distanču skrējienos ar zvanu brīdina atlētus par skrējiena beidzamo apli.

Melnais karogs.

### [izmainīt šo sadaļu] Melnais karogs

Melnais karogs nozīmē, ka pilotam ir jādodas boksos un jāizstājas no sacīkstes, parasti tādēļ, ka viņš kādu iemeslu dēļ ir diskvalificēts. Tiesnesis vicinot karogu tur arī pilota numuru, tādēļ neviens nekļūdās. Ja pilots ignorē melno karogu un neiebrauc boksos apļa laikā, seko turpmākas sankcijas, piemēram, diskvalifikācija uz vairākām sacīkstēm.

Rūtotais karogs.

### [izmainīt šo sadaļu] Rūtotais karogs

Melnbalti rūtotais karogs nozīmē, ka šī sesija vai sacīkste ir beigusies. Sacīkstes laikā tas tiek vicināts sākumā sacīkstes uzvarētājam, un tad pārējiem pilotiem, taču sesiju laikā tas tiek vicināts jau iepriekš noteiktā laikā. 2002. gada Brazīlijas GP rūtotā karoga goda vicinātājs, Pelē, neievēroja uzvarētāju un pirmajam karogu vicināja otrās vietas īpašniekam.

Melnbaltais karogs.

### [izmainīt šo sadaļu] Melnbaltais karogs

Pa pusei melns, pa pusei balts karogs (robežlīnija tiek novilkta no apakšējā kreisā uz augšējo labo stūri) nozīmē, ka pilots šobrīd uzvedas nesportiski, un ja viņš momentāli nesāks ievērot noteikumus, kā sportistam pienākas, tad sekos melnais karogs. Tiek vicināts kopā ar zīmi, uz kuras ir uzdrukāts tā pilota numurs, uz kuru tas attiecas.

Melni-oranžais karogs.

### [izmainīt šo sadaļu] Melni-oranžais karogs

Melns karogs ar oranžu apli vidū (40 cm diametrā) informē pilotu, ka telemetrijā ir atrasta kāda tehniska kļūme, un pilotam ir jābrauc boksos pie savas komandas mehāniķiem. Tāpat kā melnais un melnbaltais karogs, tas tiek vicināts kopā ar zīmi, uz kuras ir uzdrukāts tā pilota numurs, uz kuru tas attiecas.

Dzelteni-sarkanais karogs.

### [izmainīt šo sadaļu] Dzelteni-sarkanais karogs

Dzelteni-sarkani svītrots karogs nozīmē, ka uz trases ir izlijis kautkas slidens, piemēram, eļļa, un pilotam ir jāuzmanās. Tas var arī nozīmēt, ka uz trases ir palikušas atlūzas pēc kāda negadījuma. Retos gadījumos tiek izmantots, ja kādā atsevišķā trases posmā smidzina lietus.

Saturs iegūts no "http://lv.wikipedia.org../../../f/1/_/F1_karogi.html"

Kategorijas: Formula 1 | Karogi

##### Views

- Raksts
- Diskusija
- Pašreizējā versija

##### Meklēt

##### Citās valodās

- Česky
- English
- Nederlands
- Русский
- Svenska